რას-ალ-ხაიმა
**რას ალ-ხაიმა** (არაბ**. رأس الخيمة**, "კარვის თავზე")  —  ქალაქი არაბთა გაერთიანებულ საამიროებში, რას- ალ- ხაიმის საამიროს ადმინისტრაციული ცენტრი.

რას-ალ-ხაიმა არაბთა გაერთიანებული საამიროების რუკაზე
ქალაქის მოსახლეობა 102 ათასი ადამიანია (2003). ქალაქი არაბთა გაერთიანებულ საემიროებში მოსახლეობის რაოდენობის მიხედვით მე -6 ადგილზეა.

რას -ალ-ხაიმა მდებარეობს ქვეყნის ჩრდილოეთით, სპარსეთის ყურის სანაპიროზე.  ყურე ქალაქს  ორ -ძველ და ახალ ნაწილებად ყოფს. ის თანამედროვე მაგისტრალით უკავშირდება ქალაქ დუბაის. აქვს საერთაშორისო აეროპორტი და საზღვაო პორტი.

კლიმატი
-------

რას- ალ-ხაიმაში ჰავა ტროპიკული, საკმაოდ რბილია. წლის ყველაზე ცხელი დროა ზაფხული, როდესაც ჰაერის ტემპერატურა + 35C აღწევს.

ისტორია
-------

რას- ალ -ხაიმა 1819 წლის დეკემბერში სპარსეთის ყურის კამპანიის დროს
ქალაქი რას- ალ -ხაიმა ისტორიაში ცნობილია  *ჯულფარის* სახელით.  გადმოცემით  ეს იყო არაბთა გაერთიანებული საამიროების ერთ-ერთი უძველესი დასახლება. შარჯას მმართველის, სულთან ბინ მუჰამედ ალ-ქასიმის თქმით, ქალაქი დააარსა სომხებმა, რომლებიც თავი დააღწიეს მონღოლთა შემოჭრას.

ქალაქის გარეუბანში მდებარეობს მრავალი არქეოლოგიური ადგილი.   1809 და 1819  წლებში რას ალ-ხაიმა  სპარსეთის ყურეში ორი ბრიტანული კამპანიის ლოკაციის ადგილი გახდა.  ბრიტანულ გემებზე თავდასხმების გამო მას მეტსახელად *მეკობრეების სანაპირო* შეარქვეს, თუმცა სულთანმა ალ კასიმი ამას უარყოფდა.

მოსახლეობა
----------

ქალაქი ღამით
ქალაქის მოსახლეობა დაახლოებით 115 949 ადამიანია .ის ყველაზე დიდი ქალაქია რას ალ- ხაიმის საამიროში.

 რას ალ-ხაიმა არაბთა გაერთიანებული საaმიროების ქალაქებს შორის  მოსახლეობის მიხედვით მე -6 ადგილზეა.

გარეუბნები
----------

* ალ დაჰიტი
* ალ მამოურა
* ალ ნახილი
* ალ ყურმი
* ალ კუსაიდატი

განათლება
---------

სახელმწიფოს მიერ დაფინანსებული სკოლების გარდა, ქალაქში მდებარეობს რას ალ- ხაიმას აკადემია და ველსპრინგის სკოლა, ფუნქციონირებს ინდური სკოლები.  ქალაქში არის კამპუსი უმაღლესი ტექნოლოგიების კოლეჯებისთვის, რას ალ- ხაიმას სამედიცინო და სამედიცინო მეცნიერებათა უნივერსიტეტი, რას ალ- ხაიმასამერიკული უნივერსიტეტი  და მრავალი სხვა კოლეჯი.

სპორტი
------

ქალაქში მდებარეობს საფეხბურთო გუნდები Emirates Club და Ras Al Khaimah Club, რომლებმაც ორივე მონაწილეობა მიიღეს არაბთა გაერთიანებული საამიროების Top Division- ში.

ალ ჰამრას გოლფის კლუბი იდეალურია გოლფის მოყვარულთათვის, როგორც დამწყებთათვის, ასევე პროფესიონალებისთვის. გოლფის კლუბში მწვრთნელებისა და ინსტრუქტორების დიდი შემადგენლობაა, რომლებიც მზად არიან ჩაატარონ გოლფის კლასები ნებისმიერი ასაკის მსურველისათვის.

ტურიზმი
-------

სანაპირო მზის ჩასვლისას
არქტიკის  ლეგენდის თემაზე  2010 წელს აგებული გასართობი წყლის პარკი Ice Land water park , რომელიც უდიდესია არაბთა გაერთიანებულ საამიროებში, პოპულარული დასასვენებელი ადგილია მთელი ოჯახისათვის. 

რას ალ-ხაიმას ეროვნული მუზეუმში წარმოდგენილია  ჰაჯარის მთების ფოტომასალა,  უძველესი სამკაულები და არქეოლოგიური გატხრების დროს აღმოჩენილი სხვადასხვა ისტორიული ექსპონატები. 

ისტორიული იერსახე შეინარჩუნა რას- ალ-ხაიმას ძველმა უბანმა.ალ- მანარის სავაჭრო ცენტრი ყველაზე ძველია რას ალ-ხაიმაში. ის დიდი პოპულარობით სარგებლობს ადგილობრივ მოსახლეობასა და ტურისტებში.

გარე ბმული
----------

* Media related to Ras Al Khaimah (city) at Wikimedia Commons

სქოლიო
------

1. ↑  "Middle East :: United Arab Emirates". დაარქივებული 2018-12-24 საიტზე Wayback Machine.  Central Intelligence Agency. Archived from the original on 23 February 2011. Retrieved 5 April 2013.
2. ↑  Leech, Nick (2015-10-22). "The long read: has a lost Arab capital been found on the Oman-UAE border?"[*მკვდარი ბმული*]. The National. Retrieved 2019-01-20.
3. ↑  "History & Culture". *Visit Ras Al Khaimah*. Retrieved Aug 1, 2020.
4. ↑  Al-Qasimi, Sultan Muhammed; Shāriqah), Sulṭān ibn Muḥammad al-Qāsimī (Ruler of (1 January 1988). "The Myth of Arab Piracy in the Gulf". Routledge – via Google Books.
5. ↑  Population of the Cities in The United Arab Emirates *worldpopulationreview.com*. Retrieved 2020-05-25.
6. ↑  "Best schools in RAK". *Edarabia.com*. Retrieved 2 September 2019.
7. ↑  "American University of Ras Al Khaimah - (AURAK)". *American University of Ras Al Khaimah UAE*. 2016-08-05. Retrieved 2020-05-25.